खानकाह मुजीबिया पहुंचे नीतीश-लालू, की चादरपोशी
मोहम्मद साहब के संदेश इंसानों के लिए आदर्श
ईदमिलादुन्नबी पर अंजुमन मोहम्मदिया की ओर से आयोजित तीन दिवसीय समारोह के दूसरे दिन गुरुवार को उर्दू मैदान मंगल तालाब में नातिया मुकाबाल आयोजित हुआ। जिसमें 30 बच्चों ने भाग लिया। अध्यक्षता खानकाह मुनएमी के सज्जादानशीं शाह शमीमउद्दीन मुनएमी जबकि संचालन डाॅ याकूब अशरफी ने किया। मुख्य अतिथि डाॅ अब्दूस समद उपस्थित रहे। निर्णायक मंडल में कौस सिद्धिकी, मोईन कौसर अता अबादी, हामीद हुसैन नदवी शामिल हुए। प्रतियोगिता में प्रथम स्थान ओसामा गनी, दूसरे स्थान पर यावर रशिद जबकी तीसरे पर सलमान आलम रहे। चौथा स्थान मो बेलाल को मिला। प्रतिभागियों को पुरस्कृत किया गया।
वक्ताओं ने कहा कि मोहम्मद साहब का संदेश इंसानों के लिए आदर्श है। प्रतियोगिता के बाद अंजुमन मोहम्मदिया की ओर से निर्धन असहाय लोगों के बीच कंबल का वितरण किया गया। मौके पर आसिम सिद्धिकी, कार्यकारी अध्यक्ष मो शमशाद, सैयद वजीउद्दीन, हसन इमाम, कार्यकारी सचिव मो मेराज जेया, इबरार अहमद रजा, परवेज अहमद, अब्दूल लतीफ, मो समी अहमद, नौशाद इलाही, साबिर अली, वसीम अख्तर, मो नसीम, मो रियाजउददीन सहित अन्य लोग उपस्थित रहे।
^इस्लाम के प्रवर्तक पैगंबर मोहम्मद साहब ने पूरी दुनिया को भाईचारे का पैगाम दिया। पैगंबर साहब के उपदेशों पर लोगों को चलना चाहिए। लालूप्रसाद, राजद सुप्रीमो
^आपसी सौहार्द से ही बिहार और देश का विकास होगा। पैगंबर मोहम्मद सल. की बातें आज भी प्रासंगिक हैं। मैं अहम मौकों पर खानकाह आता रहा हूं। नीतीशकुमार, मुख्यमंत्री, बिहार
30 हजार अकीदतमंदों ने की जियारत
खानकाहमुजीबिया में पैगंबर मोहम्मद साहब के मुए मुबारक की जियारत के साथ ही गुरुवार को चार दिवसीय उर्स संपन्न हो गया। सुबह से लेकर शाम तक लगभग 30000 लोगों ने जियारत की और दुआएं मांगीं। खानकाह के सज्जादा नशीं हजरत सैयद शाह आयतुल्लाह कादरी ने जायरीनों को जियारत कराई। जियारत के बाद अकीदतमंदों ने महफिले समा में शामिल होकर सूफियाना कलाम का खूब मजा लिया।
पटना | खानकाहमुजीबिया में सालाना उर्स के मौके पर गुरुवार को मुख्यमंत्री नीतीश कुमार, राजद सुप्रीमो लालू प्रसाद, केंद्रीय मंत्री रामकृपाल यादव, पूर्व मंत्री श्याम रजक खानकाह पहुंचे। खानकाह के संस्थापक पीर मुजीब की मजार पर इन लोगों ने चादरपोशी और दुआएं मांगीं। मुख्यमंत्री लगभग छह बजे शाम खानकाह पहुंचे। खानकाह के सज्जादानशीं हजरत सैयद शाह आयतुल्लाह कादरी से खिलवत में जाकर भेंट की और दुआएं लेकर बाहर निकले। वहां से सीएम पीर मुजीब की मजार पर चादरपोशी करने गए। मुख्यमंत्री ने चादरपोशी और गुलपोशी की। वहां पर सीएम के लिए दुआएं की गईं। उसके बाद सीएम के सिर पर अजमेरशरीफ की पगड़ी बांधी गई। सीएम के सिर पर पगड़ी अजमेर के सज्जादानशीं (बिहार के वकील) साहबजादा सैयद शारिक मियां चिश्ती ने बांधी। शाम लगभग चार बजे राजद सुप्रीमो लालू प्रसाद खानकाह पहुंचे। वहां पहुंचने के बाद पीर मुजीब की मजार पर गए और वहां चादरपोशी कर बिहार देश के विकास के लिए दुआएं मांगी। वहां से खानकाह परिसर पहुंचे और मुए मुबारक की दूर से ही हाथ जोड़कर जियारत की।
bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva